CONVOCATÒRIA DE PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT- DIPUTACIÓ D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17779)
  + [Valencià](/va/acuerdo/17197)






Selector de idioma

Leer

* [Español](/es/acuerdo/17847)
* [Valencià](/va/acuerdo/17711)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT- DIPUTACIÓ D'ALACANT.[Butlletí Oficial Universitat d'Alacant](/ca/Publicacion)
============================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT- DIPUTACIÓ D'ALACANT.

Data d'aprovació
:   14/10/2021

Data de publicació
:   15/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/17834)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17138)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17230)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT- DIPUTACIÓ D'ALACANT.&url=https://www.boua.ua.es/va/acuerdo/17981)

**Títol:** CONVOCATÒRIA DE PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT- DIPUTACIÓ D'ALACANT.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 14 d'octubre de 2021

CONVOCATÒRIA DE PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT- DIPUTACIÓ D'ALACANT.

BASES DELS PREMIS

La convocatòria s'estructura en els següents apartats:

1. Definició i objectius

1.1. La Càtedra de l'Aigua de la Universitat d'Alacant i la Diputació d'Alacant proposen premiar el talent d'aquells científics que estudien l'aigua amb els guardons a la Millor Tesi Doctoral i al Millor Treball de Fi de Màster (TFM) que hagen sigut desenvolupats i defensats en les universitats de la província d'Alacant al llarg dels cursos 2018/2019, 2019/2020 i 2020/2021.

1.2. L'objectiu principal d'aquests premis és contribuir a promoure l'activitat investigadora de qualitat en el marc de l'aigua, així com reconèixer l'excel·lència acadèmica en temes relacionats amb la gestió de recursos hídrics en tots els seus vessants.

2. Participació

2.1. Podrà optar als Premis qualsevol estudiant que haja desenvolupat i defensat la seua tesi o TFM en les universitats de la província d'Alacant durant els cursos 2018/2019, 2019/2020 i 2020/2021 i que el treball fet haja estat relacionat amb l'aigua.

2.2. Per a presentar la seua candidatura, tot participant interessat haurà de fer-ho a través del correu electrònic [fcid@ccjtnunpvqihbvnu.ace](mailto:eeoz@sbzlhvlqilmwhkng.wox) i s'ha d'enviar un resum del treball realitzat (mínim 4 pàgines, màxim 6 pàgines), en què s'indique: nom i cognoms de l'autor/a, nom i cognoms de tutors o directors, títol del treball, objectius, metodologia, resultats i conclusions. A més, s'ha d'enviar un CV sintètic (màxim 4 pàgines) on s'enumeren: en primer lloc, els congressos en els quals ha participat com a ponent o comunicant durant els dos anys anteriors o posteriors a la data de defensa dels treballs; en segon lloc, les publicacions derivades del treball acadèmic (tesi o TFM) durant els dos anys anteriors o posteriors a la data de defensa dels treballs. També, es remetrà una fotocòpia del títol de doctor/a o de màster (només per a estudiants d'altres universitats diferents a la Universitat d'Alacant), depenent del premi al qual s'opte, així com un certificat acadèmic (només per a estudiants d'altres universitats diferents a la Universitat d'Alacant) que continga les qualificacions obtingudes.

2.3. La qualificació mínima que han de complir els treballs acadèmics de tot participant interessat serà d'excel·lent cum laude, per al premi a la tesi doctoral, i de 8 sobre 10, per al premi al TFM.

3. Tribunal i avaluació

3.1. Es conformarà un tribunal per a avaluar les candidatures als premis.

3.2. El tribunal estarà compost per cinc persones: rector/a (o persona en qui delegue), que exercirà les funcions de president/a, director/a de de l'Institut Universitari de l'Aigua i de les Ciències Ambientals (o persona en qui delegue), director/a de la Càtedra de l'Aigua (o persona en qui delegue), Diputat/da d'Aigua de la Diputació d'Alacant (o persona en qui delegue) i el secretari o secretària de l'Institut Universitari de l'Aigua i de les Ciències Ambientals (o persona en qui delegue), que n'exercirà les funcions de secretari o secretària del concurs.

3.3. Els premis es resoldran per part del tribunal a partir de l'anàlisi i la discussió de la documentació rebuda per a cadascuna de les candidatures.

3.4. Criteris de valoració: el tribunal considerarà aspectes com ara la incidència dels treballs en la millora de la gestió de recursos hídrics, l'originalitat i innovació, la labor de difusió de la investigació duta a terme i l'impacte de les publicacions derivades.

3.5. Els premis podran ser declarats deserts si, segons el parer del tribunal, cap de les obres presentades reuneix els requisits suficients per a merèixer la concessió d'aquests.

4. Premis

4.1. S'estableix un total de dos premis: un per a tesi doctoral i un altre per a TFM.

4.2. El Premi a la Millor Tesi Doctoral sobre Aigua estarà dotat amb 2.000 €; el Premi al Millor TFM sobre Aigua estarà dotat amb 1.000 €. A aquests premis se'ls aplicarà la retenció fiscal corresponent segons la normativa vigent.

4.3. Els treballs premiats es donaran a conèixer a través de la web de la Càtedra de l'Aigua i per altres mitjans que es consideren adequats, encara que sense ser publicats en la seua totalitat, a menys que l'autor/a així ho autoritze.

4.4. Les persones autores dels treballs premiats seran notificades per correu electrònic, al qual hauran de respondre acceptant la resolució del tribunal.

4.5. El lliurament del premi es podrà fer en un acte acadèmic organitzat a aquest efecte.

5. Marc legal i pressupost

5.1. La dotació econòmica per a aquesta convocatòria serà d'un total de 3.000 € es troba consignada en el Capítol 4 de l'Institut Universitari de l'Aigua i de les Ciències Ambientals de la Universitat d'Alacant, CDG 040500, Aplicació pressupostària 40504B0001. L'execució d'aquesta dotació està supeditada a la disponibilitat de liquiditat de la Universitat d'Alacant. A la quantia del premi, si escau, se li practicarà la retenció fiscal que marque la legislació vigent.

5.2. La present convocatòria s'ajustarà al que es disposa en la Llei 38/2003, de 17 de novembre, General de Subvencions.

6. Dates

6.1. Presentació de candidatures/sol·licituds a partir de la publicació d'aquests premis en el BOUA.

6.2. La data límit de presentació serà el 22 d'octubre de 2021 (23:59 h).

6.3. Resolució: 29 d' octubre de 2021.

7. Acceptació de les normes

7.1. La participació en els premis implica l'acceptació d'aquestes normes.

8. Notificacions

8.1. Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://catedradelaguaua.org/>, substituint la notificació a les persones interessades i produint els mateixos efectes.

9. Protecció de dades de caràcter personal

9.1. Les dades de caràcter personal que consten en la sol·licitud seran tractats per la Universitat d Alacant, en el seu caràcter de "responsable" i incorporats en l activitat de tractament "Subvencions, beques, Ajudes i premis". La finalitat d'aquest tractament de dades personals serà la gestió i resolució de la convocatòria, finalitat basada en l'interès públic de la convocatòria i en la sol·licitud de participació en ella. La legitimació d'aquest tractament es basa en el consentiment de la persona interessada.

9.2. En el marc dels tractaments esmentats, aquestes dades no se cediran a tercers excepte obligació legal.

9.3. Els drets d'accés, rectificació, supressió i portabilitat de les dades de les persones participants, de limitació i oposició al seu tractament, així com a no ser objecte de decisions basades únicament en el tractament automatitzat d'aquestes dades, quan procedisquen, es poden exercir davant la Gerència de la Universitat en el Registre General de la Universitat d'Alacant, o bé a través de la seua Seu Electrònica (<https://seuelectronica.ua.es/va/index.html>).

9.4. Es pot consultar la informació addicional i detallada sobre Protecció de dades, els drets i la Política de Privadesa de la Universitat d'Alacant en el següent enllaç: <https://seuelectronica.ua.es/va/privadesa.html>

10. Recursos

10.1. Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

10.2. Davant les actuacions definitives del tribunal avaluador podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 14 d'octubre de 2021

La rectora,

P.D. de signatura, la secretària general.

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03476 Sant Vicent del Raspeig - Alacant  
 Tel. 81 719 9940 - Fax 43 828 8141](https://www.google.es/maps/@37.080397,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12347&trk=tyah&trkInfo=tarId%6C3866594346888%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)